text: De vandrer 300 kilometer i varmen
  08 juli 2018 kl. 06.38
  150 vandrere indledte søndag morgen i Slesvig By deres vandring mod Viborg, som de regner med at nå på lørdag efter 300 kilometer til fods på hærvejen.
  Hvert år gennemfører omkring 150 mænd og kvinder Hærvejsvandringen, der er en tur op gennem Jylland fra Slesvig til Viborg ad den gamle Hærvej.
  Der er deltagere fra mange lande, som bruger en uge af deres sommerferie på denne tur. Mange har prøvet det før, men hvert år er der dog nye, som gennemfører vandringen op gennem Jylland.
  I 2018 er det 46. gang at Hærvejsvandringen gennemføres.
  130 har i år tilmeldt sig den fulde distance på 300 kilometer, mens 20 "nøjes" med at gå 200 kilomter fordelt over syv dage.
  Vandreforeningen Fodslaw er arrangør og står for afviklingen af den tradtionsrige march.
  
  